text: В Афганистан заработи център, който да помага на кандидат-бежанците
  В Афганистан заработи център, който да помага на кандидат-бежанците ...
  04.07.2018 13:11	 1833 0
  Първият по рода си бежански център, който цели да помогне на бягащи от война или преследване хора да кандидатстват за бежански статут в избрана от тях държава, беше създаден от Афганистан. Основател е Международният център за развитие на миграционни политики (бел. ред. - организацията ICMPD е създадена през 1993 година от Австрия и Швейцария и вече в нея членуват 17 държави), като в инициативата участие взема и афганистанското министерство по бежанските политики.
  Идеята на центъра е да разкрие всички възможности какво може да направи всеки потенциален бежанец, който се обърне за помощ към учреждението. Една от най-важните задачи на центъра е да предотврати опасността нуждаещи се от помощ хора да попаднат в мрежите на трафикантите на хора.
  Европейският парламент не е доволен от Европейския съвет по темите "мигранти" и "еврозона"
  Европейският парламент определи като "незадоволителни" резултатите от срещата на върха на ЕС в края на юни. Припомняме, че тогава беше ...
  Центърът ще дава консултации както в столицата на Афганистан – Кабул, така и на други места, най-вече в училища и университети, както и в административни структури. Учреждението е факт и заради финансиране от Европейския съюз по проекта "Подобряване на управлението на миграцията в държавите по Пътя на коприната".
  Според официална статистика за четири десетилетия Афганистан е напуснат от 2,5 млн. души, търсещи по-добър живот. Неофициалното число обаче е далеч по-внушително – 6 млн. души.